Diari Oficial de la Generalitat Valenciana


Sumari del DOGV 2087, del 18-08-1993 (1993/828956)

ORDRE de 3 d'agost de 1993, de la Conselleria d'Agricultura i Pesca, per la qual es desenvolupa el Decret 110/1993, de 19 de juliol pel qual s'estableixen ajudes per a pal.liar els danys produïts pels temporals de l'1 de juliol de 1993.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/08/03/(1)/dof/vci/html**

### Dades del document

Número de DOGV
:   2087

Data del DOGV
:   18-08-1993

Secció del DOGV
:   DISPOSICIONS GENERALS

Número del document
:   1993/828956


Data del document
:   03-08-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 d'agost de 1993, de la Conselleria d'Agricultura i Pesca, per la qual es desenvolupa el Decret 110/1993, de 19 de juliol, pel qual s'estableixen ajudes per a pal.liar els danys produïts pels temporals de l'1 de juliol de 1993.  
Mitjançant el Decret 110/1993, de 19 de juliol, del Consell de la Generalitat Valenciana, es van establir ajudes per a pal·liar els danys produïts pels temporals de l'1 de juliol de 1993.  
En l'article setè del decret esmentat es faculta la Conselleria d'Agricultura i Pesca per establir un barem de valors màxims d'ajuda per unitat de superfície per als diferents cultius.  
Així mateix, en la disposició addicional es faculta la Conselleria d'Agricultura i Pesca per establir amb els ajuntaments els acords de col·laboració necessaris amb vista a la gestió de les ajudes.  
I Per això, fent ús de les. competències que tinc atribuïdes i a proposta del Director General de Producció i Indústries Agràries,  
ORDENE  
Article primer  
Els imports màxims de subvenció que es concediran per la compra de productes fungicides i cicatritzants, d'acord amb el que es disposa en el Decret 110/1993, seran els següents:  
Cultiu PTA/HA  
Raïm de taula 7.000  
Raïm de vinificació 3.000  
Cítrics 6.000  
Oliverar 1.000  
Fruiters-Ametler 2.000  
Article segon  
Els ajuntaments dels termes municipals afectats podran tramitar les ajudes corresponents a les explotacions agràries que es troben en el seu terme municipal. El procediment determinat mitjançant l?acord de col·laboració subscrit amb aquesta finalitat, tindrà com a base que l'ajuntament, després de comprovar l?existència de les factures justificatives de la despesa, remetrà al respectiu servei territorial de la Conselleria d'Agricultura i Pesca un resum-nòmina de les ajudes que s'han de satisfer per aquest concepte, adjuntant-hi els exemplars per a l'administració de cada sol·licitud, i rebrà el pagament corresponent a la sol·licitud col·lectiva tramitada. Posteriorment, traslladarà l'ajuda a cada un dels beneficiaris individuals.  
Article tercer  
Una vegada els directors territorials de la Conselleria d'Agricultura i Pesca d'Alacant i València hagen rebut les sol·licituds individuals i col·lectives, comunicaran al Director General de Producció i Indústries Agràries l?import total de les ajudes sol·licitades. D'acord amb aquest, el Director General de Producció i Indústries Agràries determinarà si escau o no el prorrateig i, en cas afirmatiu, en comunicarà als serveis territorials respectius el percentatge corresponent.  
DISPOSICIO FINAL  
Aquesta ordre vigeix des del mateix dia de la publicació al Diari Oficial de la Generalitat Valenciana.  
València, 3 d'agost de 1993  
El Conseller d'Agricultura i Pesca,   
JOSE MARIA COLL COMIN


Còpia Permalink ELI